งานกาชาด30มี.ค.-7เม.ย.
แนะเลี่ยงจราจรถนนราชดำเนิน-ลานพระบรมรูปทรงม้า,พล.ต.ต.มงคล วรุณโณ ผบก.จร. กล่าวว่าสภากาชาดไทยกำหนดจัดกิจกรรมงานกาชาดประจำปี 2559 เริ่มตั้งแต่วันที่ 30 มี.ค.-7 เม.ย.59 บริเวณสวนอัมพร ลานพระบรมรูปทรงม้า สนามเสือป่าถนนศรีอยุธยา ถนนอู่ทองใน และถนนราชดำเนินนอก ดังนั้นเพื่อความปลอดภัยและความสะดวกด้านการจราจรทางกองบัญชาการตำรวจนครบาล (บช.น.) จึงจำเป็นต้องออกประกาศข้อบังคับเจ้าพนักงานจราจรเพื่อการจราจรในงานดังกล่าว โดยตั้งแต่วันที่ 30 มี.ค.-7 เม.ย. ห้ามเดินรถทุกชนิดในบริเวณลานพระบรมรูปทรงม้า ถนนศรีอยุธยาทั้งสองฝั่งตั้งแต่แยกวัดเบญจมบพิตร-แยกกองพลที่ 1 ถนนราชดำเนินนอกทั้ง 2 ฝั่งตั้งแต่ลานพระบรมรูปทรงม้า-แยกสวนมิสกวัน ถนนอู่ทองในทั้ง 2 ฝั่งตั้งแต่ถนนอู่ทองในตัดถนนราชวิถี-พระบรมรูปทรงม้า โดยข้อบังคับดังกล่าวจะบังคับใช้ในวันและเวลาดังต่อไปนี้ในวันที่ 30-31 มี.ค.59 และวันที่ 1 เม.ย. 4 เม.ย. และ 5เม.ย.59 จะห้ามเดินรถตั้งแต่เวลา 14.00-23.00 น. และในวันที่ 2-3 เม.ย. และ 6 เม.ย.59 ห้ามเดินรถตั้งแต่เวลา 10.00-23.00 น. ส่วนวันที่ 7 เม.ย.จะห้ามเดินรถตั้งแต่เวลา 14.00-24.00 น.,พล.ต.ต.มงคลกล่าวว่า อย่างไรก็ตาม นอกเหนือเวลาดังกล่าวเจ้าหน้าที่จะเปิดเส้นทางการจราจรให้รถประชาชนผ่านได้ตามปกติ แต่อาจจะไม่ได้รับความสะดวกมากนัก จึงขอแนะนำประชาชนที่ไม่มีความจำเป็นเลี่ยงเส้นทาง ทั้งนี้ หากต้องการข้อมูลเพิ่มเติมสามารถโทร.สอบถามได้ที่สายด่วนจราจร1197.
พล.ต.ต.มงคล วรุณโณ ผบก.จร. กล่าวว่าสภากาชาดไทยกำหนดจัดกิจกรรมงานกาชาดประจำปี 2559 เริ่มตั้งแต่วันที่ 30 มี.ค.-7 เม.ย.59 บริเวณสวนอัมพร ลานพระบรมรูปทรงม้า สนามเสือป่าถนนศรีอยุธยา ถนนอู่ทองใน และถนนราชดำเนินนอก 
มงคล วรุณโณ,งานกาชาด,สวนอัมพร,ลานพระบรมรูปทรงม้า,ข่าว,ไทยรัฐฉบับพิมพ์